b'\n_START_ARTICLE_\nLanternefesten\n_START_PARAGRAPH_\nLanterne-- (forenklet kinesisk: \xe7\x81\xaf\xe8\x8a\x82; tradisjonell kinesisk: \xe7\x87\x88\xe7\xaf\x80; pinyin: D\xc4\x93ngji\xc3\xa9) eller Yuanxiao-festen (forenklet kinesisk: \xe5\x85\x83\xe5\xae\xb5\xe8\x8a\x82; tradisjonell kinesisk: \xe5\x85\x83\xe5\xae\xb5\xe7\xaf\x80; pinyin: Yu\xc3\xa1nxi\xc4\x81oji\xc3\xa9) er en tradisjonell kinesisk fest. Den avslutter den flere dager lange nytt\xc3\xa5rsfesten. Den kan spores tilbake i historien til Handynastiets tid (206 f. Kr.\xc2\xa0\xe2\x80\x93 220 e. Kr.)._NEWLINE_Festen er ogs\xc3\xa5 kjent som Shangyuanfesten; Chap Goh Meh-festen i Indonesia, Malaysia og Singapore; Yuen Siu-festen i Hongkong, T\xe1\xba\xbft Th\xc6\xb0\xe1\xbb\xa3ng Nguy\xc3\xaan eller T\xe1\xba\xbft Nguy\xc3\xaan Ti\xc3\xaau i Vietnam; og Kosh\xc5\x8dgatsu i Japan._NEWLINE_Det som i Singapore eller Malaysia gjerne kalles lanternefesten er ikke samme fest som den her omtalte - det er den stedlige betegnelsen p\xc3\xa5 midth\xc3\xb8stfesten, en annen kinesisk fest.\n_START_SECTION_\nFeiringen av lanternefesten\n_START_PARAGRAPH_\nUnder Lanternefesten (15. dag av den kinesiske kalenders den f\xc3\xb8rste lunarm\xc3\xa5ned, alts\xc3\xa5 14 dager etter kinesisk nytt\xc3\xa5r) arrangeres lanterneutstillinger i Kina og p\xc3\xa5 Taiwan, med lanterner som er nye av \xc3\xa5ret. Det kan dreie seg om tildels kjempestore lanterner i mange farver og fantasifulle fasonger. Popul\xc3\xa6re motiver er figurer fra dyrekretsen, dyr, planter og fabelvesener, kampscener, scener fra klassiske kinesiske romaner, legender og fortellinger. I tillegg til papir og pergament kan det benyttes for eksempel lakkert tre, perlemor og horn._NEWLINE_En viktig del av festivitetene er ogs\xc3\xa5 \xc3\xa5 gjette svaret p\xc3\xa5 de g\xc3\xa5ter som er avbildet p\xc3\xa5 eller festet til lanternene. Dersom den bes\xc3\xb8kende gjetter rett, vanker det en liten gave._NEWLINE_Det er ogs\xc3\xa5 vanlig \xc3\xa5 spise tanggyuan (forenklet kinesisk: \xe6\xb1\xa4\xe5\x9c\x86; tradisjonell kinesisk: \xe6\xb9\xaf\xe5\x9c\x93; pinyin: t\xc4\x81ngyu\xc3\xa1n), den dessertrett av risboller med s\xc3\xb8tt fyll, under lanternefesten. \xc3\xa9n er grunnene er den lydlige assosiasjon fra tangyuan til tuanyuan (forenklet kinesisk: \xe5\x9b\xa2\xe5\x9c\x86; tradisjonell kinesisk: \xe5\x9c\x98\xe5\x9c\x93; pinyin: tu\xc3\xa1nyu\xc3\xa1n); sistnevnte ord betyr \xc2\xabfamiliesammenkomst\xc2\xbb._NEWLINE_Festivalen egner seg ogs\xc3\xa5 godt for presentasjon av forloveder, og for bryllup.'